### 14.23. Qbist

#### 14.23.1. Επισκόπηση

Σχήμα 17.395. Εφαρμογή παραδειγμάτων για το φίλτρο Qbist

Το φίλτρο Qbist παράγει τυχαίες υφές που περιέχουν γεωμετρικά σχήματα και διαβαθμίσεις χρώματος.

| Σημείωση
Εάν η εικόνα βρίσκεται σε λειτουργία κλίμακας του γκρι ή σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 14.23.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Σχεδίαση → Μοτίβο → Qbist….

#### 14.23.3. Επιλογές

Σχήμα 17.396. Επιλογές φίλτρου «Qbist»

Το φίλτρο Qbist δημιουργεί τυχαίες υφές. Μια αρχική υφή εμφανίζεται στο μεσαίο τετράγωνο και διαφορετικές παραλλαγές το περιβάλλουν. Εάν θέλετε μια από τις εναλλακτικές υφές, πατήστε πάνω της. Η επιλεγμένη υφή εμφανίζεται τώρα στη μέση, με την ετικέτα «Μοτίβο (Pattern)» και οι παραλλαγές στο συγκεκριμένο θέμα εμφανίζονται γύρω της. Όταν βρείτε την επιθυμητή υφή, πατήστε πάνω της και έπειτα πατήστε Εντάξει. Η υφή τώρα θα εμφανιστεί στην τρέχουσα ενεργή στρώση, αντικαθιστώντας πλήρως τα προηγούμενα περιεχόμενα.

Εξομάλυνση

  Εάν το σημειώσετε, θα κάνει τις άκρες να φαίνονται πιο ομαλές παρά κλιμακωμένες.

Αναίρεση

  Επιτρέπει την επιστροφή ένα βήμα πίσω στο ιστορικό.

Άνοιγμα, Αποθήκευση

  Αυτά τα κουμπιά επιτρέπουν την αποθήκευση και επαναφόρτωση των υφών σας. Αυτό είναι πολύ εύχρηστο επειδή είναι σχεδόν αδύνατο να ξαναδημιουργήσετε ένα καλό μοτίβο με κλικ.

14.22. Οδοντωτό |  | 14.24. Κύκλωμα

Report a bug in GIMP Αναφορά σφάλματος τεκμηρίωσης