### 4.9. Αποκηλίδωση

#### 4.9.1. Επισκόπηση

Αυτό το φίλτρο χρησιμοποιείται για αφαίρεση μικρών ελαττωμάτων που οφείλονται σε σκόνη, ή γρατσουνιές, σε σαρωμένη εικόνα και επίσης σε εφέ μουαρέ (μικροκυματισμού) σε σαρωμένη εικόνα από περιοδικό. Πρέπει να επιλέξετε τα μεμονωμένα ελαττώματα πριν την εφαρμογή αυτού του φίλτρου, για να αποφύγετε ανεπιθύμητες αλλαγές σε άλλες περιοχές της εικόνας σας. Αυτό το φίλτρο αντικαθιστά κάθε εικονοστοιχείο με τη διάμεση τιμή των εικονοστοιχείων σε μια καθορισμένη ακτίνα.

| Σημείωση
Εάν η εικόνα βρίσκεται σε λειτουργία ευρετηρίου, αυτή η καταχώρηση μενού είναι απενεργοποιημένη.

#### 4.9.2. Ενεργοποίηση του φίλτρου

Αυτό το φίλτρο βρίσκεται στο κύριο μενού μέσα από Φίλτρα → Βελτίωση → Αποκηλίδωση….

#### 4.9.3. Επιλογές

Σχήμα 17.51. Επιλογές φίλτρου «Αποκηλίδωση»

Προεπισκόπηση

  Εάν σημειωθεί, τα αποτελέσματα ρύθμισης παραμέτρου εμφανίζονται διαδραστικά στην προεπισκόπηση.

Τύπος φίλτρου
  Διάμεση τιμή

    Η διάμεση τιμή των εικονοστοιχείων εντός του συνόλου Ακτίνα γύρω από το εικονοστοιχείο-στόχο χρησιμοποιείται για να αντικαταστήσει την τιμή του εικονοστοιχείου-στόχου.

  Προσαρμοστικό

    Προσαρμογή ακτίνας στο περιεχόμενο εικόνας ή επιλογής αναλύοντας το ιστόγραμμα της περιοχής γύρω από το εικονοστοιχείο στόχο. Η προσαρμοσμένη εικόνα θα είναι πάντα ίση ή μικρότερη από την καθορισμένη ακτίνα.

  Αναδρομική διάμεσος

    Επαναλαμβάνει την ενέργεια διάμεσου φίλτρου για να επιτευχθεί ένα ισχυρότερο εφέ.

  Αναδρομικό-Προσαρμοστικό

    Επαναλαμβάνει την ενέργεια του προσαρμοστικού φίλτρου για να επιτύχει ένα ισχυρότερο εφέ.

Ακτίνα

  Ορίζει το μεγέθος του παραθύρου ενέργειας από 1 (3x3 εικονοστοιχεία) σε 20 (41x41). Αυτό το παράθυρο μετακινείται πάνω από την εικόνα και το χρώμα σε αυτό γίνεται πιο ομαλό, έτσι αφαιρούνται οι ατέλειες.

Στάθμη μαύρου

  Περικλείει μόνο εικονοστοιχεία λαμπρότερα από την ορισμένη τιμή στο ιστόγραμμα (-1-255).

Στάθμη λευκού

  Περιέχει μόνο εικονοστοιχεία πιο σκούρα από την ορισμένη τιμή στο ιστόγραμμα (0-256).

4.8. Όξυνση (Mάσκα απόξυνσης) |  | 4.10. Φίλτρο NL (μη γραμμικό)

Report a bug in GIMP Αναφορά σφάλματος τεκμηρίωσης