### 6.11. Θέμα

Σχήμα 15.107. Προτιμήσεις θέματος

#### 6.11.1. Ενεργοποίηση του διαλόγου

Μπορείτε να προσπελάσετε το παράθυρο διαλόγου προτιμήσεων από το κύριο μενού, μέσω Επεξεργασία → Προτιμήσεις.

#### 6.11.2. Επιλογές

Επιλογή θέματος

Κατάλογος διαθέσιμων θεμάτων

  Αυτός ο κατάλογος εμφανίζει όλα τα θέματα που είναι γνωστά στο GIMP. Το επισημασμένο θέμα είναι αυτό που είναι ενεργό αυτήν τη στιγμή. Για να δείτε πώς μοιάζει ένα άλλο θέμα, πατήστε σε ένα από τα θέματα του καταλόγου. Θα ενημερωθεί η διεπαφή χρησιμοποιώντας το επιλεγμένο θέμα ως προεπισκόπηση.

Παραλλαγή χρωματικού σχήματος (εάν υπάρχει)

  Αυτό παραθέτει τις παραλλαγές χρωματικού σχήματος που είναι γνωστές για το επιλεγμένο θέμα. Τα θέματα που συνοδεύουν το GIMP έχουν τις ακόλουθες παραλλαγές: Ανοιχτά χρώματα, Μεσαίο γκρι, Σκούρα χρώματα και Χρώματα συστήματος.

  Όταν επιλεγεί το Χρώματα συστήματος, το GIMP θα προσπαθήσει να ακολουθήσει την προτίμηση θέματος του λειτουργικού σας συστήματος σχετικά με τη σκοτεινή λειτουργία, εάν αυτή η ρύθμιση είναι διαθέσιμη στο σύστημά σας.

  Τα θέματα τρίτων μερών ενδέχεται να έχουν άλλες παραλλαγές ή να μην έχουν καθόλου παραλλαγές.

Παράκαμψη μεγεθών εικονιδίων που ορίζονται από το θέμα

  Κάθε θέμα ορίζει τα μεγέθη των εικονιδίων που χρησιμοποιούνται από το GIMP. Ενεργοποιήστε αυτήν τη ρύθμιση για να παρακάμψετε το μέγεθος που έχει οριστεί από το θέμα και, στη συνέχεια, προσαρμόστε το ρυθμιστικό μεγέθους από κάτω, το οποίο μπορεί να οριστεί σε τιμές από Μικρό έως Τεράστιο.

Κλιμάκωση γραμματοσειράς

  Αυτή η ρύθμιση σάς επιτρέπει να αλλάξετε τα μεγέθη γραμματοσειρών που χρησιμοποιούνται στη διεπαφή του GIMP. Μπορεί να ρυθμιστεί σε εύρος από 50% έως 200%.

Eπαναφόρτωση τρέχοντος θέματος

  Πατώντας σε αυτό το πλήκτρο, επαναφορτώνεται το τρέχον θέμα.

6.10. Διεπαφή |  | 6.12. Θέμα εικονιδίου

Report a bug in GIMP Αναφορά σφάλματος τεκμηρίωσης