### 8.2. Ισορροπία χρωμάτων

Το εργαλείο ισορροπίας χρώματος τροποποιεί την ισορροπία χρώματος της ενεργής επιλογής ή στρώσης. Οι αλλαγές δεν είναι δραστικές. Αυτό το εργαλείο είναι κατάλληλο για διόρθωση κυρίαρχων χρωμάτων σε ψηφιακές φωτογραφίες.

| Σημείωση
Αυτή η εντολή δεν δουλεύει σε εικόνες γκρίζας κλίμακας. Εάν η εικόνα είναι γκρίζας κλίμακας, η είσοδος μενού είναι ανενεργή.

#### 8.2.1. Ενεργοποίηση της εντολής

Μπορείτε να προσπελάσετε αυτήν την εντολή από το κύριο μενού επιλέγοντας Χρώματα → Ισορροπία χρωμάτων….

#### 8.2.2. Επιλογές

Σχήμα 16.122. Επιλογές ισορροπίας χρώματος

Προεπιλογές, Επιλογές ανάμειξης, Προεπισκόπηση, Συγχώνευση φίλτρου, Διαίρεση προβολής

  | Σημείωση
  Αυτές οι επιλογές περιγράφονται στο Τμήμα 8.1.2, «Κοινά γνωρίσματα χρωμάτων».

Επιλογή περιοχής για ρύθμιση

  Η επιλογή μιας από αυτές τις δυνατότητες περιορίζει το εύρος των χρωμάτων που αλλάζουν με τα ρυθμιστικά ή τα πλαίσια εισαγωγής για τις Σκιές (πιο σκούρα εικονοστοιχεία), τους Μεσαίους τόνους (μεσαία εικονοστοιχεία) και τις Επισημασμένες περιοχές (πιο φωτεινά εικονοστοιχεία).

Ρύθμιση σταθμών χρώματος

  Τα ρυθμιστικά και το εύρος κυμαίνονται από τα τρία χρώματα RGB έως τα συμπληρωματικά τους χρώματα (CMY). Η μηδενική θέση αντιστοιχεί στην τρέχουσα τιμή στάθμης των εικονοστοιχείων στην αρχική εικόνα. Μπορείτε να αλλάξετε το χρώμα του εικονοστοιχείου είτε προς Κόκκινο ή Κυανό, Πράσινο ή Ματζέντα, Γαλάζιο ή Κίτρινο.

Επαναφορά περιοχής

  Αυτό το κουμπί ορίζει τις στάθμες χρώματος της επιλεγμένης περιοχής πίσω στη θέση μηδέν (αρχικές τιμές).

Διατήρηση φωτεινότητας (luminosity)

  Αυτή η επιλογή επιβεβαιώνει ότι η φωτεινότητα (brightness) της ενεργής στρώσης ή επιλογής διατηρείται. Η τιμή των πάρα πολύ λαμπερών εικονοστοιχείων δεν αλλάζει.

8. Το μενού «Χρώματα» |  | 8.3. Θερμοκρασία χρώματος

Report a bug in GIMP Αναφορά σφάλματος τεκμηρίωσης