## 3. Η γρήγορη μάσκα

Σχήμα 7.9. Εικόνα με ενεργοποιημένη τη γρήγορη μάσκα

Οι συνηθισμένες επιλογές εργαλείων εμπεριέχουν ιχνηθέτηση ενός περιγράμματος γύρω από μια περιοχή ενδιαφέροντος, που δεν δουλεύει καλά για μερικές περίπλοκες επιλογές. Η γρήγορη μάσκα, όμως, σας επιτρέπει να βάψετε την επιλογή, αντί για απλή ιχνηθέτηση του περιγράμματος της.

### 3.1. Επισκόπηση

Κανονικά, μια επιλογή στο GIMP αντιπροσωπεύεται από «κινούμενες στιγμές» που ανιχνεύουν το περίγραμμα επιλογής, αλλά μπορεί να υπάρχουν περισσότερα σε μια επιλογή από την εμφάνιση κινούμενων στιγμών . Μια επιλογή στο GIMP είναι στην πραγματικότητα ένα κανάλι πλήρους γκρι κλίμακας, που καλύπτει την εικόνα, με τιμές εικονοστοιχείου από 0 (ανεπίλεκτο) έως 255 (πλήρως επιλεγμένο). Οι κινούμενες στιγμές χαράσσονται κατά μήκος ενός περιγράμματος μισοεπιλεγμένων εικονοστοιχείων. Έτσι, ότι οι κινούμενες στιγμές σας δείχνουν είτε μέσα είτε έξω από τα όρια, στην πραγματικότητα είναι απλώς ένα κομμάτι μέσα από μια συνέχεια.

Η γρήγορη μάσκα είναι ένας τρόπος του GIMP να δείξει την πλήρη δομή της επιλογής. Η γρήγορη μάσκα δίνει επίσης τη δυνατότητα αλληλεπίδρασης με την επιλογή με πιο ισχυρούς τρόπους. Πατήστε το κάτω αριστερό πλήκτρο στο παράθυρο της εικόνας για εναλλαγή της γρήγορης μάσκας. Αυτό το πλήκτρο αλλάζει μεταξύ κατάστασης γρήγορης μάσκας και κινούμενων στιγμών. Μπορείτε επίσης να χρησιμοποιήσετε Επιλογή → Εναλλαγή γρήγορης μάσκας, ή Shift+Q, για εναλλαγή κατάστασης μεταξύ γρήγορης μάσκας και κινούμενων στιγμών.

Στη λειτουργία Γρήγορης μάσκας, η επιλογή εμφανίζεται ως ημιδιαφανής οθόνη που επικαλύπτει την εικόνα, της οποίας η διαφάνεια σε κάθε εικονοστοιχείο υποδεικνύει τον βαθμό στον οποίο έχει επιλεγεί αυτό το εικονοστοιχείο. Από προεπιλογή, η μάσκα εμφανίζεται με κόκκινο χρώμα, αλλά μπορείτε να το αλλάξετε εάν είναι πιο βολικό ένα άλλο χρώμα μάσκας. Όσο λιγότερο επιλέγεται ένα εικονοστοιχείο, τόσο περισσότερο επισκιάζεται από τη μάσκα. Τα πλήρως επιλεγμένα εικονοστοιχεία εμφανίζονται εντελώς καθαρά.

Στη λειτουργία Γρήγορης μάσκας, πολλοί χειρισμοί εικόνας ενεργούν στο κανάλι επιλογής και όχι στην ίδια την εικόνα. Αυτό περιλαμβάνει, ειδικότερα, εργαλεία βαφής. Η βαφή με λευκό επιλέγει εικονοστοιχεία και η βαφή με μαύρο αποεπιλέγει εικονοστοιχεία. Μπορείτε να χρησιμοποιήσετε οποιοδήποτε από τα εργαλεία βαφής, καθώς και τα εργαλεία γεμίσματος κάδου και διαβάθμισης, με αυτόν τον τρόπο. Οι προχωρημένοι χρήστες του GIMP μαθαίνουν ότι η «βαφή της επιλογής» είναι ο ευκολότερος και πιο αποτελεσματικός τρόπος για να χειριστείτε με λεπτότητα την εικόνα.

| Υπόδειξη
Για να αποθηκεύσετε μια επιλογή Γρήγορης μάσκας σε ένα νέο κανάλι. Βεβαιωθείτε ότι υπάρχει μια επιλογή και ότι η λειτουργία Γρήγορης μάσκας δεν είναι ενεργή στο παράθυρο εικόνας. Χρησιμοποιήστε το Επιλογή → Αποθήκευση σε κανάλι για να δημιουργήσετε ένα νέο κανάλι στο παράθυρο διαλόγου καναλιών που ονομάζεται «αντίγραφο μάσκας επιλογής» (με την επανάληψη αυτής της εντολής δημιουργούνται «…copy#1», «…copy#2» και ούτω καθεξής ).

| Υπόδειξη
Στην κατάσταση γρήγορης μάσκας, η αποκοπή και επικόλληση επιδρά στην επιλογή παρά στην εικόνα. Μπορείτε μερικές φορές να το χρησιμοποιήσετε ως τον πιο κατάλληλο τρόπο μεταφοράς μιας επιλογής από μια εικόνα σε μια άλλη.

Μπορείτε να μάθετε περισσότερα στο Επιλογή μασκών στο τμήμα που είναι αφιερωμένο στο διάλογο καναλιών.

2.2. Προσθήκη ή αφαίρεση επιλογών |  | 3.2. Ιδιότητες

Report a bug in GIMP Αναφορά σφάλματος τεκμηρίωσης