### 5.46. Εξαγωγή εικόνας ως ακατέργαστα δεδομένα εικόνας

#### 5.46.1. Επισκόπηση

Σχήμα 15.89. Το παράθυρο διαλόγου Εξαγωγή δεδομένων ακατέργαστης εικόνας

Τα ακατέργαστα δεδομένα εικόνας σημαίνουν ότι τα δεδομένα μιας εικόνας, δηλαδή τα εικονοστοιχεία ή οι δείκτες παλέτας και μια παλέτα, εγγράφονται απευθείας σε ένα αρχείο, χωρίς περαιτέρω πληροφορίες που περιγράφουν με ακρίβεια την οργάνωση των δεδομένων εικόνας.

Η εξαγωγή ακατέργαστων δεδομένων εικόνας δεν πρέπει να συγχέεται με τις μορφές RAW που χρησιμοποιούν ορισμένες ψηφιακές φωτογραφικές μηχανές για εικόνες υψηλής ποιότητας.

#### 5.46.2. Επιλογές

Επίπεδη διαμόρφωση

  Αυτή η ρύθμιση καθορίζει τον τρόπο με τον οποίο τα κανάλια χρώματος θα γραφτούν στο αρχείο.

  Γειτονικός

    Τα δεδομένα εικόνας θα γραφτούν ως συνεχόμενα εικονοστοιχεία.

  Επίπεδο

    Τα δεδομένα εικόνας θα γραφτούν ως ξεχωριστά κανάλια ή επίπεδα, δηλαδή όλες οι τιμές του κόκκινου για κάθε εικονοστοιχείο γράφονται πρώτα, έπειτα οι τιμές του γαλάζιου και τέλος οι τιμές του πράσινου και ενδεχομένως οι τιμές άλφα.

Διάταξη παλέτας

  Ενεργοποιείται μόνο για εικόνες με ευρετήριο. Καθορίζει τον τρόπο με τον οποίο θα γραφτεί η παλέτα.

  R, G, B (κανονικό)

    Κάθε καταχώρηση παλέτας αποτελείται από μια τιμή κόκκινου, πράσινου και γαλάζιου, με αυτή τη σειρά.

  B, G, R, X (μορφή BMP)

    Κάθε καταχώρηση παλέτας αποτελείται από μια γαλάζια, μια πράσινη, μια κόκκινη και μια απροσδιόριστη τιμή, με αυτήν τη σειρά. Αυτή είναι η μορφή που χρησιμοποιείται στα αρχεία BMP των Windows.

5.45. Εξαγωγή εικόνας ως Qoi |  | 5.47. Εξαγωγή εικόνας ως Radiance RGBE

Report a bug in GIMP Αναφορά σφάλματος τεκμηρίωσης