### 5.42. Εξαγωγή εικόνας ως PNM, PAM, PBM, PGM, PPM

#### 5.42.1. Επισκόπηση

Σχήμα 15.86. Ο διάλογος εξαγωγής PNM

Αυτό το παράθυρο διαλόγου εξαγωγής σάς επιτρέπει να εξαγάγετε την εικόνα σας ως μία από τις μορφές εικόνας που λέγονται φορητές Anymap. Πιο συγκεκριμένα, τις μορφές PAM, PBM, PGM, PNM και PPM. Για περισσότερες πληροφορίες, ανατρέξτε στο Netpbm.

Εκτός από τις προαναφερθείσες μορφές, υπάρχει και η σχετική μορφή PFM.

Οι μορφές μπορούν να χρησιμοποιηθούν ως εξής:

PAM

  Αυτή είναι μια εκτεταμένη έκδοση των παρακάτω μορφών. Αυτή η νεότερη μορφή επιτρέπει τη διαφάνεια.

PBM

  Αυτή η μορφή αποθηκεύει την εικόνα ως μονόχρωμη ψηφιογραφία (bitmap) με δύο χρώματα: μαύρο και άσπρο.

PGM

  Αυτή η μορφή αποθηκεύει την εικόνα ως εικόνα σε κλίμακα του γκρι.

PPM

  Αυτή η μορφή αποθηκεύει τις εικόνες ως έγχρωμη εικόνα RGB χωρίς διαφάνεια.

PNM

  Όταν χρησιμοποιείται το γενικό όνομα «PNM», το GIMP επιλέγει την πλησιέστερη μορφή που ταιριάζει από τους προαναφερθέντες τύπους.

#### 5.42.2. Επιλογές

Μορφοποίηση δεδομένων

  Αυτή η ρύθμιση σάς επιτρέπει να επιλέξετε εάν η εικόνα θα πρέπει να αποθηκευτεί ως δεδομένα ASCII, ή ως δεδομένα RAW. Η πρώτη είναι μια μορφή που είναι πιο εύκολη στην ανάγνωση από τους ανθρώπους, αλλά η δεύτερη, η δυαδική μορφή, είναι πιο συμπαγής και έχει ως αποτέλεσμα μικρότερα αρχεία.

5.41. Εξαγωγή εικόνας ως PNG |  | 5.43. Εξαγωγή εικόνας ως PostScript

Report a bug in GIMP Αναφορά σφάλματος τεκμηρίωσης