### 5.3. Αποθήκευση αρχείου

Η εντολή Αποθήκευση αποθηκεύει την εικόνα σας στο δίσκο σε μορφή XCF. Για άλλες μορφές αρχείων εικόνας θα πρέπει να χρησιμοποιήσετε την εντολή Εξαγωγή. Εάν προσπαθήσετε να αποθηκεύσετε σε μορφή διαφορετική από XCF, θα λάβετε ένα μήνυμα σφάλματος. Ο διάλογος μηνύματος σφάλματος περιέχει έναν σύνδεσμο που ανοίγει τον διάλογο Εξαγωγής εικόνας. Ανατρέξτε στη διεύθυνση Τμήμα 1.1, «Αποθήκευση/Εξαγωγή εικόνων».

Εάν έχετε ήδη αποθηκεύσει την εικόνα, το προηγούμενο αρχείο εικόνας αντικαθίσταται από την τρέχουσα έκδοση. Εάν δεν έχετε ήδη αποθηκεύσει την εικόνα, η εντολή Αποθήκευση ανοίγει το διάλογο αποθήκευσης εικόνας.

Εάν τερματίσετε χωρίς να έχετε αποθηκεύσει την εικόνα σας, το GIMP σας ρωτά εάν θέλετε πραγματικά να το κάνετε.

Σχήμα 15.60. Αποθήκευση διαλόγου εικόνας

#### 5.3.1. Ενεργοποίηση του διαλόγου

- Μπορείτε να προσπελάσετε αυτήν την εντολή στο κύριο μενού μέσα από Αρχείο → Αποθήκευση,

- ή από το πληκτρολόγιο χρησιμοποιώντας τη συντόμευση Ctrl+S.

- Χρησιμοποιήστε Ctrl+Shift+S για να αποθηκεύσετε την ανοικτή εικόνα με ένα διαφορετικό όνομα.

#### 5.3.2. Ο διάλογος αποθήκευσης εικόνας

Στο πρόγραμμα περιήγησης αρχείων, μπορείτε να επεξεργαστείτε το όνομα αρχείου και την επέκταση απευθείας στο πεδίο Όνομα (η προεπιλογή είναι «Untitled.xcf»), ή επιλέγοντας ένα υπάρχον αρχείο XCF για να το αντικαταστήσετε στον κατάλογο ονομάτων. Πλοηγηθείτε στους φακέλους εάν προτιμάτε διαφορετικό προορισμό εικόνας. Μπορείτε επίσης να δημιουργήσετε έναν νέο φάκελο εάν είναι απαραίτητο.

Επιλογή τύπου αρχείου. Εάν αναπτύξετε αυτήν την επιλογή, μπορείτε να επιλέξετε μια συμπιεσμένη μορφή αρχείου για το αρχείο XCF σας από τον κατάλογο.

5.2. Εισαγωγή μορφών αρχείου |  | 5.4. Εξαγωγή αρχείου

Report a bug in GIMP Αναφορά σφάλματος τεκμηρίωσης